**Årsmøde i LTS 15.05.2019 kl. 17.10**

Fraværende fra bestyrelsen: Carl Bidstrup-Nielsen, Egon Weinreich, som begge udtræder officielt på Årsmødet.

Referent: Birgitte Jarner

Der var tilmeldt 34 medlemmer til årsmødet og bespisning. Der ankom enkelte under mødet. Det præcise antal fremmødte medlemmer kan ikke afgøres.

Dagsordenen punkt:

1) **Valg af dirigent**

Bjørn bød velkommen og foreslog Søren Jarner som dirigent, der var ikke andre forslag. Dirigenten gennemgik indkaldelsen mv. og konstaterede den i overensstemmelse med vedtægternes bestemmelser og således lovligt indvarslet efter gældende vedtægter. Dirigenten gav herefter ordet til formanden Bjørn.

2) **Beretning ved formanden**

Bjørn gennemgik sin beretning, som bliver offentliggjort på LTS’ hjemmeside.

Der henvises dertil.

Christian oplyste, at ”falling target” kan skydes 2 mod hinanden.

Beretningen blev godkendt ved akklamation.

3) **Regnskab: Fremlæggelse til godkendelse**

Regnskabet var udsendt med indkaldelsen. Stig bemærkede, at der ofte er betalinger på Mobil-pay og at placering af disse besværliggøres, når det ikke klart fremgår hvad betalingen vedrører. Yderligere har det ikke været nemmere efter nedlæggelsen af henholdsvis ON og NOVO skytteforeningerne. Stig oplyste, at der beregnes gebyr på hver betaling med 0,75 kr.

Stig oplyste videre, at der er indkøbt en pistol, og der er indkøbt krudt sammen med SKL.

Regnskabet blev godkendt ved akklamation.

4) **Budget**

Jesper Sivertsen spurgte om det kan ses i budgettet, hvor meget der betales via Mobil-Pay, hvilket Stig oplyste, at det kan man ikke. En del af dette punkt blev gennemgået under regnskabsgennemgangen, og der var ikke yderligere bemærkninger hertil. Under gennemgange af punkt 3 havde Carsten spurgt til de fremlagte tal var et led i regnskabet, da det med cirkatal ikke kunne godkendes i regnskabet. Stig svarede, at det var budgettal, som er fremadrettet til 2019 regnskabet og således ikke indgår i 2018 regnskabet.

Punktet budget blev herefter godkendt ved akklamation.

5) **Indkomne forslag**

**A) Bestyrelsens forslag om bemyndigelse i forsikringsspørgsmål**

**B) Indkomne forslag**

A) Søren gennemgik 3 selskabers tilbud til foreningen. Vi er i dag forsikret i ALKA.

Spørgsmålet er om vi kan ”selvforsikre” os ved henlæggelse til en forsikringsfond eller vi skal acceptere et af de afgivne tilbud. Skema vedlægges til illustration.

Hvis vi henlægger til en egen konto, kan vi risikere, at vi ikke opfylder kommunens krav til at vi ikke pålægges indkomstskat, i.e. eventuelle renter for at inflationssikre. Niels Henrik spurgte, om man kunne tegne bestyrelsesansvar alene? Søren svarede, at det kan man godt.

Valdemar var af den mening, at man nok burde have en forsikring til dækning efter bonus pater princippet (Bonus Pater familias er begrebet, hvordan en god familiefar ville handle). Søren svarede, at det under alle omstændigheder skal med i betragtning. Når muligheden er opstået er det for en vurdering af, hvorvidt klubben overhovedet kan komme i en skade situation med de afgivne tilbud fra forsikringsselskaberne.

Bestyrelsens har ikke endeligt besluttet sig, men årsagen var derfor, om Årsmødet kunne give til bestyrelsen med følgende tekst: ”*Årsmødet bemyndiger bestyrelsen til at beslutte placering af forsikringer for foreningen inklusive tegning af bestyrelsesansvarsforsikring.”* Årsmødet afgav denne bemyndigelse enstemmigt.

B) Der var ingen indkomne forslag fra medlemmer.

6) **Fastsættelse af kontingent**

Stig og Bjørn kunne atter oplyse at der ikke er grundlag for en regulering af det nuværende kontingent. Våbenopbevaringsgebyr omfattes ikke af dette punkt.

7) **Valg if. lovene**

Bjørn oplyste, at Carl Bidstrup og Egon Weinreich ikke genopstiller og bestyrelsen foreslår nyvalg af Niels Henrik Sørensen og Jesper Sivertsen.

Bjørn Christensen, Carsten Bønnelykke og Birgitte Jarner genopstiller. Alle blev valgt ved akklamation.

Som revisor genopstiller Inga Jakobsen, som også blev genvalgt ved akklamation.

Øvrige bestyrelsesmedlemmer var ikke på valg.

8) **Eventuelt**

Der var ingen bemærkninger under punktet. Dirigenten gav ordet til Bjørn, der takkede for fremmødet og god ro og orden, og tak til dirigenten.

Årsmødet blev afsluttet.

Som formand Dirigent

Bjørn Eggert Christensen Søren Jarner